A határozati javaslat elfogadásához

egyszerű többség szükséges!

**10. Előterjesztés**

**HARC Község Önkormányzata Képviselő-testületének**

**2022. augusztus 2. napján 1700 órakor tartandórendes, nyilvános ülésére**

**Tárgy: Beszámoló a Humánszolgáltató Központ Családsegítő és Gyermekjóléti Központ 2021/2022. nevelési évben végzett tevékenységéről**

**Előterjesztő: Tóth Gábor** polgármester

**Törvényességi ellenőrzést végezte: dr. Herczig Hajnalka** jegyző

**Tisztelt Képviselő-testület!**

Az óvodai és iskolai szociális segítés – melyet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet módosított 25–26. §-a vezetett be - kötelezően megvalósuló tevékenység, amely ágazatközi szinten biztosít szolgáltatást a nevelési-oktatási intézményekben a gyermekjóléti ellátórendszeren keresztül.

Az óvodai és iskolai szociális segítő olyan – óvodában, iskolában és kollégiumban tevékenykedő – segítő szakember, aki elsődlegesen a gyermekek, tanulók veszélyeztetettségének megelőzésével, szociális és kommunikációs készségei fejlesztésében, egészségfejlesztésben való közreműködéssel, prevencióval foglalkozik. Aktív résztvevője a gyermekvédelmi jelzőrendszer működtetésének, illetve a felmerülő életvezetési, szociális problémák megoldásához nyújt segítséget az óvoda gyermekeinek, az iskola diákjainak, igény szerint pedagógusoknak, a nevelő-oktató munkát segítő szakembereknek (pl. dajka, gyermekfelügyelő, pedagógiai asszisztens) és más szakembereknek (pl. iskolaorvos, iskolai védőnő, iskolapszichológus, iskolarendőr stb.), valamint szülőknek egyaránt.

Az óvodai és iskolai szociális segítő tevékenységet a járási székhely önkormányzata által fenntartott család- és gyermekjóléti központoknak (a továbbiakban: központ) kötelező biztosítaniuk 2018. szeptember 1-jétől valamennyi nevelési-oktatási intézményben. Harc településen tehát a szekszárdi Humánszolgáltató Központ Családsegítő és Gyermekjóléti Központkijelölt kollégái látják el ezt a feladatot.

A Humánszolgáltató Központ Családsegítő és Gyermekjóléti Központ szakmai vezetője Szabó Alíz, illetve Drégely-Mulczet Dóra óvodai és iskolai szociális segítő elkészítette a 2021/2022. nevelési évre vonatkozó a Harci Kincsesláda Óvoda és Mini Bölcsőde Óvodát érintő beszámolóját. (1. számú melléklet)

Kérem a Tisztelt Képviselő-testületet, hogy az alábbi határozati javaslatot szíveskedjenek elfogadni.

***H a t á r o z a t i j a v a s l a t:***

 **…/2022. (VIII. 2.) önkormányzat határozat**

**a Humánszolgáltató Központ Családsegítő és Gyermekjóléti Központ 2021/2022. nevelési évben végzett tevékenységéről szóló beszámoló tudomásul vételéről**

Harc Község Önkormányzatának Képviselő-testülete a Humánszolgáltató Központ Családsegítő és Gyermekjóléti Központ 2021/2022. nevelési évben végzett tevékenységéről szóló beszámolóját tudomásul veszi.

 Felelős: Tóth Gábor polgármester

Határozatról értesül: Harci Kincsesláda Óvoda és Mini Bölcsőde

 Irattár

Harc, 2022. július 26.

 **Tóth Gábor** **sk.**

 polgármester